— Усал амак ял тăрăхĕнче сарăласран асăрханма тăрăшатпăр. Специалистсемпе, право органĕн ĕçченĕсемпе общество вырăнĕсенче йĕркене пăхăннине, маскăпа çӳренине тĕрĕслетпĕр. Халăха та кун пирки асăрхаттаратпăр, ăнлантаратпăр. Юлашки вăхăтра нумайăшĕ çакна ăнланма тăрăшни сисĕнет. Çĕршывра, республикăра чирлекенсен, вилекенсен йышĕ ӳсни те шухăшлаттарать. Ковид усал та каварлă чир пулни каламасăрах паллă. Кĕске хушăра вăл вун-вун çын пурнăçне татрĕ. Унран мĕн пур майсемпе сыхланмалла.